CELEX: 62014TN0447
Language: et
Date: 2014-06-16 00:00:00
Title: Kohtuasi T-447/14: 16. juunil 2014 esitatud hagi – nkt cables ja NKT Holding versus komisjon

25.8.2014   
            
            
               ET
            
            
               Euroopa Liidu Teataja
            
            
               C 282/47
            
         16. juunil 2014 esitatud hagi – nkt cables ja NKT Holding versus komisjon
   (Kohtuasi T-447/14)
   2014/C 282/61
   Kohtumenetluse keel: inglise
   
      Pooled
   
   
      Hagejad: nkt cables GmbH (Köln, Saksamaa) ja NKT Holding A/S (Brøndby, Taani) (esindajad: advokaadid M. Kofmann ja B. Creve)
   
      Kostja: Euroopa Komisjon
   
      Nõuded
   
   Hagejad paluvad Üldkohtul:
   
               —
            
            
               tühistada komisjoni 2. aprilli 2014. aasta otsus C(2014) 2139 Euroopa Liidu toimimise lepingu artikli 101 ja EMP lepingu artikli 53 kohase menetluse kohta (juhtum AT.39610 – Elektrikaablid (edaspidi „vaidlustatud otsus”);
            
         
               —
            
            
               teise võimalusena, tühistada vaidlustatud otsus osaliselt ja vähendada oluliselt hagejatele määratud trahve; ning;
            
         
               —
            
            
               mõista kohtukulud välja komisjonilt;
            
         
               —
            
            
               võtta kõik muud meetmed, mida Üldkohus peab kohaseks.
            
         
      Väited ja peamised argumendid
   
   Hagi põhjenduseks esitavad hagejad viis väidet.
   
               1.
            
            
               Esimene väide, et mille kohaselt komisjon on rikkunud hagejate kaitseõigusi ja menetlusliku võrdsuse aluspõhimõtet sellega, et ta ei võimaldanud neil tutvuda potentsiaalselt süüst vabastavatele dokumentidega, mis komisjon oli saanud pärast tema vastuväiteteatise esitamist.
            
         
               2.
            
            
               Teine väide, et komisjon määratles valesti ühe ja järjepideva rikkumise ja eksis selle tagajärgi kohaldades.
            
         
               3.
            
            
               Kolmas väide, et vaidlustatud otsuses on tehtud ilmseid vigu NKT Cables käitumise hindamisel, mille puhul leiti, et ta on rikkumises osalenud ja eksinud järeldades, et selline käitumine tõendab NKT Cables osalemist või et ta teadis tegususest, mille puhul on tegemist ühe ja järjepideva rikkumisega.
            
         
               4.
            
            
               Neljas väide, et komisjon eksis NKT Cables ühes ja järjepidevas rikkumises osalemise kestuse suhtes.
            
         
               5.
            
            
               Viies väide, et hagejatele määratud trahv on põhjendamatult ja ebaproportsionaalselt kõrge.